Φερδινάνδος της Έσα

Ο Φερδινάνδος, πορτογαλ. Fernando (γενν. π. 1378) από τον Πορτογαλικό Οίκο της Βουργουνδίας ήταν κύριος της Έσα (Eça).

Βιογραφία
Ήταν ο μόνος γνήσιος γιος τού Ιωάννη δούκα της Βαλένσια ντε Κάμπος και της Μαρίας Τέλες ντε Μενέσες. Ο Ιωάννης ήταν γιος τού Πέτρου Α΄ της Πορτογαλίας και της διάσημης Ινές ντε Κάστρο· η εγκυρότητα τού γάμου τους είναι αμφιλεγόμενη.

Ο Ιωάννης εθεωρείτο νόμιμο τέκνο από τον Πέτρο Α΄· το 1376 νυμφεύτηκε στην Καστίλη τη Μαρία Τέλες, νόθη κόρη τού Ερρίκου Β΄ της Καστίλης, 11 έτη μεγαλύτερή του. Ωστόσο δύο έτη μετά το γάμο τους ο Ιωάννης, όταν ενημερώθηκε για την απιστία της, τη φόνευσε. Έπειτα έκανε δεύτερο γάμο με την Κωνστάνσα, άλλη νόθη κόρη τού Ερρίκου Β΄ της Καστίλης, δούκισσα της Βαλένθια δε Κάμπος, η οποία έγινε μητριά τού Φερδινάνδου. Έτσι ο Ιωάννης έγινε δούκας.

Ο Φερδινάνδος έγινε στη Γαλικία 1ος κύριος της Έθα, που προφέρεται Έσα στα πορτογαλικά. Η περιοχή τού δόθηκε από τον συγγενή του Φαδρίκε δε Καστίγια 1ο δούκα της Αρχόνα, από τον φιλοτάραχο Οίκο των Ενρίκεθ.

Πιστεύεται ότι η επιδημία πανώλης των ετών 1350-1450, που έπληξε την Ευρώπη, άλλαξε τη συμπεριφορά των ανθρώπων στην εργασία και τη χριστιανική ηθική τους, με αποτέλεσμα να γεννιούνται πολλά νόθα τέκνα. Νυμφεύτηκε ή έζησε ταυτόχρονα με 6 γυναίκες και είχε 42 τέκνα. Προς το τέλος της ζωής του μετενόησε και φόρεσε το σχήμα τού Αγ. Φραγκίσκου της Ασσίζης, με το οποίο τάφηκε. Το σχοινί που είχαν για ζώνη οι Φραγκισκανοί, υπάρχει στον θυρεό τού κλάδου του με χρώμα ρουμπινί.

Οικογένεια
Νυμφεύτηκε ή έζησε με πολλές γυναίκες ταυτόχρονα, συνολικά έξι.

Από την Ισαβέλλα δε Δάβαλος, κόρη τού Πέδρο Λόπεθ δε Δάβαλος, αδελαντάδο της Μούρθια είχε τέκνα:
 Ντουάρτε γενν. π. 1415.
 Πέδρο γενν. π. 1420, 1ος κυβερνήτης (Alcaide-Mór) της Μόουρα, 2ος κύριος της Αλντέια Γκαλέγκα ντε Μερκεάνα.
 Μπλάνκα γενν. π. 1420, παντρεύτηκε πρώτα τον Βάσκο Φερνάνντες ντε Λουσένα και μετά τον Ζοάο Ροντρίγκες ντε Ασαβέντο κύριο τού Φίντε ντε Λόουρο.
 Καταρίνα π. 1440-μετά το 1515, ηγουμένη της μονής τού Λορβάο. Είχε τέκνο από τον Πέντρο Γκόμες ντε Αμπτέου 5ο κύριο τού Ρεγκαλάγκος.

Από την Ελεονόρα ντε Τέινε, κόρη τού Ζοάο ντε Τέιβε & Μπρίτες ντε Όρτα, είχε:
 Φερνάντο π. 1410-π. 1502, 1ος κυβερνήτης (Alcaide-Mór) της Βίλα Βοσόσα.
 Γκαρσία γενν. π. 1410, 1ος κυβερνήτης (Alcaide-Mór) τού Μούγκε.
 Λεόνορ γενν. π. 1410, παντρεύτηκε τον Γκαλιότε Λεϊτάο κύριο τού Τόρρε ντε Ότα ευγενή τού Βασιλικού Νοικοκυριού.

Από άλλη γυναίκα είχε τέκνο:
 Ζοάο γενν. π. 1420, 1ος (Alcaide-Mór) της Μορέιρα, 1ος κύριος της Αλντέια Γκαλέγκα ντα Μερκεάνα.

Από άλλη γυναίκα είχε τέκνα:
 Ντιόγκο γενν. π. 1410.
 Μπρίτες/Βεατρίς γενν. π. 1415, ηγουμένη στο αββαείο τού Σέλας στην Κοΐμπρα. Είχε τέκνο από τον Ζοάο Γκόμες ντε Αμπρέου επίσκοπο τού Βιζέου.
 Μαρία, μοναχή στη Σάντα Κλάρα τού Ασσίσι στο Πόρτο.
 Ινές γενν. π. 1445, παντρεύτηκε τον Γκονσάλο Φερνάντες ντε Ιζάρ, 1ο κύριο τού Βάλλε ντελ Ζαλόν.
 Ιζαμπέλ γενν. π. 1415, παντρεύτηκε τον Ζουάν ντε Σοτομαγιόρ.

Από άλλες γυναίκες είχε τέκνα:
 Ζοάο, διοικητή της Καρντίγκα.
 Ντιόγκο, απεβ. νέος.
 Αντάο, μοναχός.
 Μπεατρίς.
 Καταρίνα.
 Ζοάο γενν. π. 1420-μετά το 1475.

Λέγεται ότι όλα τα τέκνα του, από τις διάφορες συζύγους/ερωμένες ήταν 42 συνολικά.

Πρόγονοι

Πηγές
 Marek, Miroslav. "capet/capet51.html". Genealogy.EU

Πορτογαλικός Οίκος της Βουργουνδίας